Draft:Baglamukhi Place Of Origin

सुख शांति और समृद्धि देने वाली मां बगलामुखी देवी जिन्हें लोग पीतांबरा देवी के नाम से भी जानते हैं का उत्पत्ति स्थल सौराष्ट्र के जूनागढ़ जिले में स्थित है. लंबे समय से गिरनार पर्वत पर साधना कर रहे गुरु गोरखनाथ जी के अनन्य भक्त पुणे निवासी रघुनाथ येमूल गुरुजी ने इस स्थान को खोज निकाला है. भट्ट बावड़ी नामक ग्राम में लोग सैकड़ो वर्षों से इस मंदिर की पूजा कर रहे थे लेकिन उन्हें इस बात की जानकारी नहीं थी कि यह देवी बगलामुखी का उत्पत्ति स्थल है. शास्त्रों में यह वर्णित है की देवी बगलामुखी का उत्पत्ति स्थल सौराष्ट्र में हरिद्रा नदी के किनारे पर स्थित है जिस स्थान पर मंदिर खोजा गया है उससे कुछ दूरी पर ही सोनार नदी है जो हरिद्रा का ही अपभ्रंश है. यहां देवी की अत्यंत आभा युक्त प्रतिमा स्थापित करने के बाद देवी पीतांबरा के अनन्य भक्त और दतिया पीतांबरा पीठ की गुरु शिष्य परंपरा के अधीन रहकर लंबे समय से माँ बगलामुखी की साधना कर रहे अहमदाबाद निवासी गुरुजी महेंद्र भाई रावल ने भी तप और साधना के बाद इस बात की पुष्टि की है कि भट्ट बावड़ी गांव में स्थित देवी बगलामुखी का यहां मंदिर ही मां पीतांबरा का उत्पत्ति स्थल है. मां यहां बालिका रूप में विराजमान है और उनके दर्शन करने से जीवन में सुख शांति और समृद्धि आती है और कष्टों का निवारण होता है. अभी तक इस मंदिर में भट्ट परिवार की गायत्री देवी लंबे समय से पूजा अर्चना कर रही है इस आंगन में गिर अभ्यारण के सिंह भी आकर देवी के सामने विराजते हैं.

देवी पीतांबरा बगलामुखी के देश में चार प्रमुख मंदिर हैं. जिसमें उत्पत्ति स्थल सौराष्ट्र जूनागढ़ के भट्ट बावड़ी में स्थित है हिमाचल के कांगड़ा में देवी पीतांबरा की स्थापना और पूजा अर्चना भगवान श्री राम ने की थी और मध्य प्रदेश के नलखेड़ा में महाभारत काल में श्री कृष्ण ने पूजा अर्चना की थी. वहीं दतिया में स्वामी जी महाराज ने साधना और तप  बल के जरिए देवी को प्रसन्न करके मंदिर की स्थापना की थी.

गुरुजी महेंद्र भाई रावल और गुरुजी रघुनाथ येमूल के लगातार अध्ययन साधना और तप के बाद यह स्पष्ट हो गया है कि सौराष्ट्र के जूनागढ़ जिले में स्थित यह मंदिर ही देवी बगलामुखी का उत्पत्ति स्थल है और यहां भव्य और विशाल मंदिर ने आकार लेना शुरू कर दिया है. यहां अभी सौराष्ट्र और गुजरात के श्रद्धालु बड़ी संख्या में पहुंचकर धर्म लाभ ले रहे हैं.

माँ बाल स्वरूप मे दर्शन मात्र से सुख शांति समृद्धि मिलती है

गुरु रघुनाथ जी कहते हैं कि सौराष्ट्र में स्थित मां बगलामुखी मंदिर में माता बाल और सात्विक  स्वरूप में है. इनके दर्शनीय मात्र से भक्त को कष्टों से मुक्ति मिलती है. व्यक्ति के जीवन मे शत्रु रूपी बीमारी, रोग,  शोक खत्म होता है और जीवन मे सुख शांति और समृद्धि आती है। इस मंदिर को मां बगलामुखी शांति पीठ सौराष्ट्र के नाम से भी पहचाना जाता है।